CELEX: 32015R0712
Language: sk
Date: 2015-04-28 00:00:00
Title: Vykonávacie nariadenie Komisie (EÚ) 2015/712 z 28. apríla 2015, ktorým sa mení nariadenie (EÚ) č. 103/2012 o zatriedení určitého tovaru do kombinovanej nomenklatúry

5.5.2015   
            
            
               SK
            
            
               Úradný vestník Európskej únie
            
            
               L 114/1
            
         VYKONÁVACIE NARIADENIE KOMISIE (EÚ) 2015/712
   z 28. apríla 2015,
   ktorým sa mení nariadenie (EÚ) č. 103/2012 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Nariadením Rady (EÚ) č. 953/2013 (2) sa zmenila príloha I k nariadeniu (EHS) č. 2658/87 a číselné znaky KN 8528 59 10, 8528 59 40 a 8528 59 80 sa nahradili číselnými znakmi KN 8528 59 20, 8528 59 31, 8528 59 39 a 8528 59 70.
            
         
               (2)
            
            
               Vo vykonávacom nariadení Komisie (EÚ) č. 103/2012 (3) o zatriedení tovaru, ktoré bolo prijaté s cieľom zabezpečiť jednotné uplatňovanie kombinovanej nomenklatúry stanovenej nariadením (EHS) č. 2658/87, sa odkazuje na už neexistujúci číselný znak KN. Toto nariadenie by sa preto malo zmeniť, aby sa zohľadnil príslušný platný číselný znak KN.
            
         
               (3)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Príloha k vykonávaciemu nariadeniu (EÚ) č. 103/2012 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. apríla 2015
      
         
            Za Komisiu
         
         
            v mene predsedu
         
         Heinz ZOUREK
         
            Generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EÚ) č. 953/2013 z 26. septembra 2013, ktorým sa mení príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 263, 5.10.2013, s. 4).
   
      (3)  Vykonávacie nariadenie Komisie (EÚ) č. 103/2012 zo 7. februára 2012 o zatriedení určitého tovaru do kombinovanej nomenklatúry (Ú. v. EÚ L 36, 9.2.2012, s. 17).
   
      PRÍLOHA
      
         
            „PRÍLOHA
            
                        Opis tovaru
                     
                     
                        Zatriedenie
                        (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Modulárny panel obrazovky (takzvaná ‚LED stena‘) v nezmontovanom stave, skladajúci sa z niekoľkých modulov vo forme dlaždíc, pričom každá dlaždica meria približne 38 × 38 × 9 cm.
                        Každá dlaždica obsahuje červené, zelené a modré diódy vyžarujúce svetlo a má rozlíšenie 16 × 16 pixelov, rozstup bodov 24 mm, jas 2 000  cd/m2 a obnovovaciu frekvenciu viac ako 300 Hz. Dlaždice obsahujú tiež hnaciu elektroniku.
                        Panel sa predkladá spolu so systémom spracovania, ktorý zahŕňa:
                        
                                    —
                                 
                                 
                                    videoprocesor prijímajúci rôzne vstupné signály (ako napríklad CVBS, Y/C, YUV/RGB, (HD-)SDI alebo DVI) a umožňujúci nastavenie obrazu/videa podľa veľkosti panelu obrazovky,
                                 
                              
                                    —
                                 
                                 
                                    signálny procesor umožňujúci mapovanie pixelov vstupného signálu na panel obrazovky.
                                 
                              Spracovaný signál sa posiela zo signálneho procesora do rozdeľovača údajov pomocou káblov z optických vlákien. Rozdeľovač údajov posiela následne údaje do jednotlivých dlaždíc panelu obrazovky.
                        Panel sa predkladá ako vhodný pre športové alebo zábavné podujatia, reklamné tabule v maloobchodných predajniach atď., ale nevhodný na sledovanie zblízka.
                     
                     
                        8528 59 39 
                     
                     
                        Zatriedenie je určené všeobecnými pravidlami 1, 2 a) a 6 na interpretáciu kombinovanej nomenklatúry a znením číselných znakov KN 8528 , 8528 59  a 8528 59 39 .
                        Vzhľadom na to, že panel je schopný zobrazovať video, nemôže sa považovať za elektrický prístroj na signalizačné účely pomocou vizuálnych návestí. Zatriedenie do položky 8531  ako návestný panel je preto vylúčené.
                        Vzhľadom na jeho objektívne charakteristické vlastnosti, ako sú veľkosť obrazovky, podporované normy televízneho vysielania (CVBS) a video režimy, rozstup bodov nevhodný na sledovanie zblízka a vysoký jas, je panel určený na použitie pre športové alebo zábavné podujatia, reklamné tabule v maloobchodných predajniach atď. Preto ho nemožno považovať za panel druhov používaných výlučne alebo hlavne v systémoch na automatické spracovanie údajov položky 8471 . Zatriedenie do podpoložky 8528 51 00  je preto tiež vylúčené.
                        Keďže panel je schopný zobrazovať signály zo stroja na automatické spracovanie údajov na dostatočnej úrovni potrebnej na jeho praktické využívanie s týmto strojom, považuje sa za schopný zobrazenia signálov zo strojov na automatické spracovanie údajov na prijateľnej úrovni funkčnosti.
                        Výrobok sa preto má zatriediť pod číselný znak KN 8528 59 39  ako ostatné farebné ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti.“